CELEX: 32021R0461
Language: da
Date: 2021-03-16 00:00:00
Title: Kommissionens gennemførelsesforordning (EU) 2021/461 af 16. marts 2021 om ændring af forordning (EF) nr. 1235/2008 for så vidt angår datoen for modtagelse af anmodninger om anerkendelse af kontrolmyndigheder og kontrolorganer med henblik på ækvivalenskontrol under ordningerne for import af økologiske produkter på grundlag af Rådets forordning (EF) nr. 834/2007 (EØS-relevant tekst)

17.3.2021   
               
               
                  DA
               
               
                  Den Europæiske Unions Tidende
               
               
                  L 91/14
               
            
         KOMMISSIONENS GENNEMFØRELSESFORORDNING (EU) 2021/461
         af 16. marts 2021
         om ændring af forordning (EF) nr. 1235/2008 for så vidt angår datoen for modtagelse af anmodninger om anerkendelse af kontrolmyndigheder og kontrolorganer med henblik på ækvivalenskontrol under ordningerne for import af økologiske produkter på grundlag af Rådets forordning (EF) nr. 834/2007
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 834/2007 af 28. juni 2007 om økologisk produktion og mærkning af økologiske produkter og om ophævelse af forordning (EØF) nr. 2092/91 (1), særlig artikel 33, stk. 3, og artikel 38, litra d), og
         ud fra følgende betragtninger:
         
                     (1)
                  
                  
                     Ved Europa-Parlamentets og Rådets forordning (EU) 2018/848 (2) fastsættes det, at ordningen med kontrolmyndigheder og -organer, som Kommissionen har godkendt på grundlag af artikel 33, stk. 3, i forordning (EF) nr. 834/2007 til at føre kontrol og udstede attester i tredjelande med henblik på import af produkter, som giver ækvivalente garantier, erstattes af en ordning med kontrolorganer og -myndigheder, der er anerkendt af Kommissionen med henblik på import af overensstemmende produkter.
                  
               
                     (2)
                  
                  
                     På grund af udbruddet af covid-19-pandemien og den dermed forbundne folkesundhedskrise blev anvendelsesdatoen for forordning (EU) 2018/848 og visse andre datoer, der er angivet i nævnte forordning, udskudt med et år ved Europa-Parlamentets og Rådets forordning (EU) 2020/1693 (3). Forordning (EU) 2018/848 finder derfor anvendelse fra den 1. januar 2022.
                  
               
                     (3)
                  
                  
                     For at sikre, at den nødvendige administrative kapacitet er til rådighed, således at der kan ske rettidig anerkendelse af kontrolmyndigheder og -organer under den nye ordning, blev artikel 11, stk. 1, i Kommissionens forordning (EF) nr. 1235/2008 (4) ændret ved gennemførelsesforordning (EU) 2020/25 (5) for at fastsætte en frist for modtagelse af nye anmodninger om anerkendelse af kontrolorganer og -myndigheder med henblik på ækvivalenskontrol under den gamle ordning. Den endelige frist er den 30. juni 2020.
                  
               
                     (4)
                  
                  
                     Det er derfor nødvendigt at ændre artikel 11, stk. 1, i forordning (EF) nr. 1235/2008 igen med henblik på at tilpasse fristen for modtagelse af nye anmodninger om anerkendelse af kontrolmyndigheder og -organer med henblik på ækvivalenskontrol under den gamle importordning til datoen for oprettelsen af den nye importordning i forordning (EU) 2018/848.
                  
               
                     (5)
                  
                  
                     Forordning (EF) nr. 1235/2008 bør derfor ændres.
                  
               
                     (6)
                  
                  
                     Med henblik på at give de berørte kontrolmyndigheder og -organer muligheden for fuldt ud at drage fordel af perioden frem til den 30. juni 2021 efter det relevante IT-værktøj er blevet genaktiveret, bør denne forordning på grund af sagens hastende karakter træde i kraft dagen efter offentliggørelsen i Den Europæiske Unions Tidende.
                     
                  
               
                     (7)
                  
                  
                     Foranstaltningerne i denne forordning er i overensstemmelse med udtalelse fra Udvalget for Økologisk Produktion —
                  
               VEDTAGET DENNE FORORDNING:
         
            Artikel 1
            I artikel 11, stk. 1, i forordning (EF) nr. 1235/2008 ændres datoen »den 30. juni 2020« til »den 30. juni 2021«.
         
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 16. marts 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 189 af 20.7.2007, s. 1.
         
            (2)  Europa-Parlamentets og Rådets forordning (EU) 2018/848 af 30. maj 2018 om økologisk produktion og mærkning af økologiske produkter og om ophævelse af Rådets forordning (EF) nr. 834/2007 (EUT L 150 af 14.6.2018, s. 1).
         
            (3)  Europa-Parlamentets og Rådets forordning (EU) 2020/1693 af 11. november 2020 om ændring af forordning (EU) 2018/848 for så vidt angår anvendelsesdatoen og visse andre datoer omhandlet i nævnte forordning (EUT L 381 af 13.11.2020, s. 1).
         
            (4)  Kommissionens forordning (EF) nr. 1235/2008 af 8. december 2008 om gennemførelsesbestemmelser til Rådets forordning (EF) nr. 834/2007 for så vidt angår ordninger for import af økologiske produkter fra tredjelande (EUT L 334 af 12.12.2008, s. 25).
         
            (5)  Kommissionens gennemførelsesforordning (EU) 2020/25 af 13. januar 2020 om ændring og berigtigelse af forordning (EF) nr. 1235/2008 om gennemførelsesbestemmelser til Rådets forordning (EF) nr. 834/2007 for så vidt angår ordninger for import af økologiske produkter fra tredjelande (EUT L 8 af 14.1.2020, s. 18).